Apologetiek | Om te probeer verstaan
Tag Archives: Apologetiek
Is daar enige bewyse vir lewe na die dood?(1)
Posted on Desember 16, 2010 by Retha Faurie | Lewer kommentaar
Eers vra ek jou om een ding te aanvaar wat jy dalk self beleef het, of heel waarskynlik al in die lewe van iemand na-aan jou gesien het: Talle mense getuig dat hulle van binne verander is, op maniere wat hulle nie hulself kan verander nie, toe hulle Jesus in hulle lewens ingenooi het.
As mense verander na so 'n Jesus-innooi-gebed, (op maniere wat hulle nie hulself kan verander nie) kan mens aanneem dat iemand die gebed gehoor het, en die verandering begin bewerk het. Aangesien dit gebeur wanneer Jesus Christus ingenooi word, kan mens aanneem die hoorder is Jesus Christus.
Hoe is dit moontlik, want Jesus Christus is 'n eerste eeuse karakter, en volgens ons ervaring van mense moet enige man wat destyds geleef het al byna 2000 jaar dood wees? Wel, dan is dit seker logies om aan te neem die Nuwe Testament is reg, dat Jesus lewe en vir ons intree. En as Jesus nog lewe, dan is lewe na die dood 'n feit.
Tagged Apologetiek, hemel, lewe na die dood, logika
God 'n versinsel van predikante om werk vir hulself te skep?
Posted on September 26, 2008 by Retha Faurie | Lewer kommentaar
Daar is party stellings van ateïste wat ek maar net nie kan kleinkry nie. Een van hulle is: "Julle God is 'n versinsel van predikante om werk te kan hê. God word net verkondig sodat predikante 'n salaris kan hê."
Nou as dit waar was, waarom sou die aspirant-prediker nie vir iets anders gaan leer het nie? Predikante is gewoonlik van die laags besoldigde mense vir hulle aantal jare opleiding.
En jou gemiddelde gemeente het meer onbetaalde verkondigers – Sondagskool-onnies, Bybelstudie-groepleiers, ens. – as predikante. Die woord word dus nie net/ hoofsaaklik vir finansiële redes verkondig nie.
Dit wil vir my voorkom dat die beskuldiger wat dit sê, dit glo oor hy dit op 'n ateïstiese webblad/ in 'n ateïstiese boek lees. En hy glo dit maar sonder bevraagtekening, want as hy daaroor sou dink, sou hy dadelik sien dis onrealisties.